SET ปิดเย็นวูบหนัก 11 จุดสวนภูมิภาค จับตาผลประชุม “เฟด” ลดอัตราดอกเบี้ยคืนนี้!
SET ปิดเย็นวูบหนัก 11 จุดสวนภูมิภาค จับตาผลประชุม "เฟด" ลดอัตราดอกเบี้ยคืนนี้! โดยดัชนีปิดตลาดวันนี้ ที่ระดับ 1,706.49 จุด ลบ 11.48 จุด หรือ 0.67% มูลค่าการซื้อขาย 5.5 หมื่นล้านบาท
SET ปิดเย็นวูบหนัก 11 จุดสวนภูมิภาค จับตาผลประชุม "เฟด" ลดอัตราดอกเบี้ยคืนนี้!
30 ก.ค. 2562

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,706.49 จุด ลบ 11.48 จุด หรือ 0.67% มูลค่าการซื้อขาย 5.5 หมื่นล้านบาท
10 หุ้นกดดัชนีวันนี้

ด้านนายกรภัทร วรเชษฐ์ ผู้อำนวยการฝ่ายวิจัยและบริการการลงทุน บล.โนมูระ พัฒนสิน กล่าวว่า ตลาดหุ้นไทยวันนี้ปรับฐานสวนทางตลาดหุ้นในภูมิภาคเอเชียที่ส่วนใหญ่จะรีบาวด์เฉลี่ย 0.4% หลังจากที่เอเชียได้ปรับฐานไปแล้วเมื่อวานนี้ในช่วงที่ตลาดบ้านเราปิดทำการ ซึ่งเป็นการขายหุ้นไทยบางส่วน นำโดยหุ้น SCC หลังจากที่ผลประกอบการงวดไตรมาส 2/62 ออกมาไม่ดี ทำให้มีการปรับลดประมาณการลง และก็ไปกดดันหุ้นในกลุ่มปิโตรเคมี และกลุ่มโรงกลั่น ที่คาดการณ์กันว่างบฯจะออกมาไม่ดีด้วย
อย่างไรก็ดี ยังต้องติดตามผลการประชุมคณะกรรมการกำหนดนโยบายการเงิน (FOMC) ธนาคารกลางสหรัฐ (เฟด) ที่จะมีการประชุมในวันที่ 30-31 ก.ค.นี้ ในประเด็นการปรับลดอัตราดอกเบี้ย ซึ่งถ้าปรับลดอัตราดอกเบี้ย 0.25% ตลาดฯอาจฟื้นตัวไปทดสอบ 1,743 จุด ได้ แต่ถ้าปรับลดอัตราดอกเบี้ย 0.5% ก็เป็นการสร้าง Surprise ให้ตลาดฯที่มีโอกาสขึ้นไปทดสอบ 1,750-1,767 จุด ได้ แต่ถ้าไม่ปรับลดอัตราดอกเบี้ย ก็เป็น Negative Surprise ดัชนีฯก็อาจลงมาทดสอบ 1,680-1,700 จุด อีกทั้งยังต้องติดตามประเด็นหยุดการลดงบดุลของสหรัฐฯด้วย
ส่วนแนวโน้มการลงทุนในวันพรุ่งนี้ (31 ก.ค.) นายกรภัทร กล่าวว่า ตลาดฯคงจะย่ำฐาน โดยมีแนวรับ 1,695-1,700 จุด ส่วนแนวต้าน 1,714-1,720 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
GPSC มูลค่าการซื้อขาย 2,221.27 ล้านบาท ปิดที่ 67.00 บาท ลดลง 3.75 บาท
SCC มูลค่าการซื้อขาย 2,173.28 ล้านบาท ปิดที่ 434.00 บาท ลดลง 6.00 บาท
ROBINS มูลค่าการซื้อขาย 2,124.93 ล้านบาท ปิดที่ 62.50 บาท เพิ่มขึ้น 2.25 บาท
CPALL มูลค่าการซื้อขาย 1,548.63 ล้านบาท ปิดที่ 87.00 บาท เพิ่มขึ้น 0.50 บาท
PTTEP มูลค่าการซื้อขาย 1,453.70 ล้านบาท ปิดที่ 135.00 บาท เพิ่มขึ้น 1.00 บาท
ตลาดหุ้นเอเชีย
